ŉ 41-jarige vrou is in hegtenis geneem nadat die polisie op dagga met ‘n straatwaarde van meer as R1,7 miljoen beslag gelê het.
Kol. Jay Naicker, woordvoerder van die polisie, sê hulle op het 163 sakkies dagga beslag gelê by ŉ huis in Emanguzi in die noorde van KwaZulu-Natal. “Die totale gewig van die dwelms is 1 723,67kg en het ŉ straatwaarde van R1,72 miljoen.” Die vrou besit ŉ stuk grond met verskeie huise op. Naicker sê die polisie het ook een van die ander huise deursoek en op ammunisie beslag gelê. Die verdagte sal na verwagting Maandag in die Emanguzi-landdroshof verskyn op aanklagte van dwelmhandel en die onwettige besit van ammunisie.
Man se lyk op SA-vliegtuig in Washington gevind
Kleuter se lykie in Diepsloot gevind Beter beplanning is nodig vir Cheetahs | Netwerk24
Beter beplanning is nodig vir Cheetahs
Deur Carina Marais, Bloemfontein 12 September 2018 00:00
Wat sê ’n mens van die Cheetahs wat die trots van die Vrystaat was, maar nou ’n verleentheid vir ondersteuners geword het.
Verlede jaar was Vrystaat Rugby se verskoning dat hulle vinnig twee spanne moes vorm omdat die Curriebeker- en Pro14-reeks oorvleuel het. Soos almal weet, het die Pro14 die beste spelers gekry en het ons ’n afgewaterde Curriebeker-span gehad.
Vanjaar het hulle egter geen verskoning nie, want hulle kon goed voorberei vir die twee reekse wat oorvleuel.
Kies die spelers van die begin af reg en rig twee aparte spanne vir die onderskeie toernooie af.
Spelers moet nie tussen die twee spanne oorgeplaas word nie, want so ontwrig jy spelers wat nie gewoonlik saam speel nie. Ná die verkorte Curriebeker-reeks, wat hopelik weer volgende jaar gewen sal word, kan Curriebeker-spelers ook oorweeg word om in die lang Pro14-reeks te speel.
Ons het wonderlike spelers vir albei reekse, maar Vrystaat Rugby se swak beplanning en verkeerde besluite is die Cheetahs se ondergang, en nie een van die twee spanne presteer nie.